CELEX: 62008TN0237
Language: hu
Date: 2008-06-19 00:00:00
Title: T-237/08. sz. ügy: 2008. június 19-én benyújtott kereset – Abadía Retuerta kontra OHIM (CUVÉE PALOMAR)

25.10.2008   
            
            
               HU
            
            
               Az Európai Unió Hivatalos Lapja
            
            
               C 272/27
            
         2008. június 19-én benyújtott kereset – Abadía Retuerta kontra OHIM (CUVÉE PALOMAR)
   (T-237/08. sz. ügy)
   (2008/C 272/52)
   Az eljárás nyelve: spanyol
   Felek
   
      Felperes: Abadía Retuerta, S.A. (Sardón de Duero, Spanyolország) (képviselők: X. Fàbrega Sabaté és M. Curell Aguilà, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2008. április 2-án az R 1185/2007-1. sz. ügyben hozott határozatát; és
            
         
               —
            
            
               az Elsőfokú Bíróság az OHIM-ot kötelezze a költségek viselésére.
            
         Jogalapok és fontosabb érvek
   
      Az érintett közösségi védjegy: a „CUVÉE PALOMAR” szóvédjegy a 33. osztályba tartozó áruk tekintetében – 5 501 937. sz. védjegybejelentés.
   
      Az elbíráló határozata: az elbíráló a védjegybejelentési kérelmet elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a szóban forgó közösségi védjegybejelentés nem ütközik a 40/94/EK rendelet (1) 7. cikke (1) bekezdése j) pontjába, mivel nem tartalmaz téves földrajzi árujelzőt és nem is abból áll.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).